Абай облысынан 200-ге жуық сарбаз Оралға аттанды
"Абай облысынан 200-ге жуық сарбаз Оралға аттанды" | "https://abai.kz/post/182690"
TITLE: Абай облысынан 200-ге жуық сарбаз Оралға аттанды
URL: https://abai.kz/post/182690
META: "Абай облысынан 200-ге жуық сарбаз Оралға аттанды" | "https://abai.kz/post/182690"
DATE: 23.04.2024
AUTHOR(s): Abai.kz
TOTAL WORDS: 100
TEXT: Еліміздің Қарулы күштерінің әскери қызметшілері су тасқынына қарсы іс-шараларға көмек көрсетуді үздіксіз жүргізіп жатқаны белгілі. Солардың қатарында Абай гарнизоны әскери бөлімдерінің 200-ге жуық әскери қызметшісі Батыс Қазақстан облысы Орал қаласына арнайы бортпен аттанды, деп хабарлайды Qaz365.kz . Су тасқынына қарсы көмек көрсетуге аттанған әскери қызметшілерге «Шығыс» өңірлік қолбасшылығының қолбасшысы полковник Жеңіс Маралов бағыт беріп, аталған шараның маңыздылығына тоқталды. - Өздеріңіз білетіндей еліміздің батыс аймақтарында су тасқынына қарсы жұмыстар жүргізіліп жатыр. Қарулы күштердің әскери қызметшілері де тәулік бойы жұмыстар атқаруда. Тасқынның алдын алу мен салдарын жою шараларына белсене қатысып қайтуларыңызға тілектеспін, - деді «Шығыс» өңірлік қолбасшылығының қолбасшысы, полковник Жеңіс Маралов. Abai.kz
